ՋՐՎԵԺ ՀԱՄԱՅՆՔԻ ՂԵԿԱՎԱՐ ՌՈԲԵՐՏ ՊԵՏՐՈՍՅԱՆԻ ՈՒՂԵՐՁԸ

Ջրվեժ համայնքի Սիրելի´ շրջանավարտներ.
Շնորհավորում եմ դպրոցական Վերջին զանգի կապակցությամբ:
Այսօր Ձեր կյանքում հիշարժան ու անմոռանալի օր է, դուք հրաժեշտ եք տալիս հարազատ կրթօջախին, սիրելի ուսուցիչներին և դասընկերներին: Տարիներ շարունակ դպրոցը ձեզ համար եղել է կրթման, դաստիարակման և արժեքների ձևավորման յուրատեսակ դարբնոց: Ուսումնառության այս տարիների ընթացքում դուք շրջապատված եք եղել մանկավարժների անասելի սիրով, գորովագթությամբ ու ջերմությամբ, ընկերների մաքուր և անաղարտ հարաբերություններով, պատանեկությանը բնորոշ խենթություններով: Ձեզ սովորեցրել են լինել խոհեմ, ազնիվ, խիզախ, բանիմաց, երկրին ու հայրենիքին նվիրված քաղաքացիներ:
Այս պահից դուք թևակոխում եք կյանքի մի նոր փուլ, որտեղ ձեզնից պահանջվում է լինել առավել զգոն և պատասխանատու՝ կյանքի նոր անհայտները բացահայտելիս չսխալվելու համար: Դուք այս պահին գտնվում եք կյանքի այն սահմանաբաժնին, երբ պետք է կատարել մասնագիտության ճիշտ ընտրություն, շարունակել գիտելիքների ու իմացությունների հարստացման և զինման գործընթացը, որովհետև վաղվա ձեր բարեկեցության հիմքն եք դնում այսօր:
Շնորհավուրում ենք մեր շրջանավարտների ծնողներին, ովքեր հուգո թրթիռով իրենց զավակներին կյանքի նոր ուղի են ճանապարհում:
Ողջունում ենք մեր բոլոր վաստակաշատ ուսուցիչներին, որոնց հոգում այս պահին փոթորկվում են հուզմուքն ու թախիծը: Սիրելի ուսուցիչնեի մեծ է Ձեր ներդրումն այսօրվա շրջանավարտների` վաղվա մեր հասարակության դիմագծի և որակի կայացման գործում: Դուք այսօր կյանք եք ճանապարհում հասուն և կազմակերպված մի նոր սերունդ, որն իր աշխատանքով ու ներդրումով դառնալու է մեր երկրի հզորացման ու ամրապնդման գործի հուսալի և ակտիվ մասնակիցը:
Սիրելի´ շրջանավարտներ, շնորհավորելով ձեզ այս գեղեցիկ և անմոռանալի օրվա կապակցությամբ՝ մաղթում եմ հետագա հաջողություններ, երջանկություն ու ամենայն բարիք:
Վստահ եմ, որ դուք դառնալու եք ազատ հայրենիքի իրավատեր քաղաքացիներ և միասին կառուցելու ենք մեր երազած Հայաստանը:
Շնորհավո՛ր տոնդ, սիրելի՛ շրջանավարտ:
Բարի ու կանաչ ճանապարհ կյանքի երբևիցե չընդհատվող երթում: